internet vaartha 173 Views
బెంగళూరు : వెస్టిండీస్‌-శ్రీలంక మ్యాచ్‌లో క్రిస్‌ గేల్‌ కోసం అభిమానులు ఎదురు చూశారు.అయితే అతను బ్యాటింగ్‌క రాలేదు.గాయం కారణంగా అతను దూరంగా ఉన్నాడు. శ్రీలంక మ్యాచ్‌ సందర్భంగా అతను నిబంధనల మేరకు బ్యాటింగ్‌కు రాలేకపోయాడు.గత మ్యాచ్‌లో క్రిస్‌ గేల్‌ సెంచరీతో విజృంభించిన సంగతి తెలిసిందే. దీంతో శ్రీలంకతో జరిగిన మ్యాచ్‌లో అతని కోసం అభిమానులు ఎదురు చూశారు. కానీ అతను పీల్డింగ్‌ సమయంలో గాయపడ్డాడు.గాయం కారణంగా 17వ ఓవర్‌లో డ్రెసింగ్‌ రూంకు వెళ్లిన గేల్‌ ఆ తరువాత మళ్లీ రాలేదు. దీంతో నిబంధనల ప్రకారం ఓపెనర్‌గా వచ్చేందుకు అవకాశం లేకుండా పోయింది.ఐసిసి రూల్స్‌ ప్రకారం ఫీల్డింగ్‌ సమయంలో మైదానం బయట ఉన్న ఆటగాడు బ్యాటింగ్‌లో నిర్ధేశిత సమయం తరు వాత లేదా నిర్ణీత వికెట్లు పడిన తరువాత రావాల్సి ఉంటుంది. అయితే దినేష్‌ రామ్‌దిన్‌ మూడవ వికెట్‌గా ఔటయ్యాక క్రిస్‌ గేల్‌ బ్యాటింగ్‌కు వచ్చేందుకు సిద్దమయ్యాడు.కానీ నిర్ణీత సమయం కాలేదని పోర్ట్‌ అంపైర్‌ ఇయాన్‌ బోల్డ్‌ సూచించాడు. దీంతో క్రిస్‌ గేల్‌ ఆగిపోయాడు. ఐపిఎల్‌లో గేల్‌ రాయల్‌ చాలెంజర్స్‌ బెంగళూరు తరుపున ఆడుతున్నాడు.దీంతో గేల్‌ ఆట కోసం అభిమానులు పొటెత్తారు.కానీ పోర్త్‌ ఎంపైర్‌ నో చెప్పడంతో అభిమానులు నిరాశ చెందారు.